## J E G Y Z Ő K Ö N Y V

# *KÖRMEND VÁROS ÖNKORMÁNYZATA*

***KÉPVISELŐ-TESTÜLETÉNEK***

***2016. április 27-i nyílt üléséről***

 Önkormányzati rendelet: 9-13/2016.(IV.28.)

 Határozat: 65-79/2016.(IV.27.)

*(Az elfogadott rendeletek a jegyzőkönyv hátulján találhatók.)*

*J E G Y Z Ő K Ö N Y V*

|  |  |
| --- | --- |
| *Készült*: | Körmend Város Önkormányzata Képviselő-testületének 2016. április 27-i nyílt üléséről |
| *Jelen vannak:**Távol van:*  | Bebes István, Szabó Ferenc, Tóth Gábor, Bán Miklós, Geosics László, Ferencz Gyula, Czvitkovics Gyula Csák Tamás, dr. Hadnagy Ádám, Tóth Gábor, Auer Miklós képviselő-testületi tagok TTompa László képviselő-testületi tagS |  |
| *Tanácskozási joggal meghívottak közül megjelent:* |  |  |
|  | dr. Stepics Anita jegyző Némethné Simon Mária, a Gazdasági és Pénzügyi Iroda vezetője Forró Szilvia Városfejlesztési és Építéshatósági irodavezetőButi Tibor Közszolgálati Iroda vezetőjeHorváth István Roma Nemzetiségi Önkormányzat képviselője  |  |

Bebes István polgármester köszönti a megjelenteket és megállapítja, hogy a Képviselő-testület az ülésen 11 fővel jelen van, az határozatképes, az ülést 13 óra 30 perckor megnyitja. Kéri a napirend elfogadását.

A Képviselő-testület a javaslatot 11 igen szavazattal elfogadja, és a következő napirendet hagyja jóvá:

# N A P I R E N D

Nyilvános ülés keretében:

1. Beszámoló a polgármesternek két ülés között tett fontosabb intézkedéseiről, eseményekről.

 Előterjesztő: **Bebes** **István** polgármester

2. Körmend város Szabályozási tervei módosításának elfogadása.

 Előterjesztő: **Bebes István** polgármester

3. Lakások és helyiségek bérbeadásáról szóló rendelet módosítása

 Előterjesztő: **Bebes István** polgármester

4. Közterületek bontása és helyreállítása kapcsán rendeletalkotás és a közterületek

 használatáról szóló rendelet módosítása.

 Előterjesztő: **Bebes István** polgármester

5. Támogatási kérelem benyújtása a „Egészségügyi alapellátás infrastrukturális fejlesztése”

 tárgyú TOP-4.1.1-15 kódszámú pályázati felhívásra.

 Előterjesztő: **Bebes István** polgármester

6. Döntés „Közösségi szinten irányított városi helyi fejlesztések (CLLD)” program megvalósításáról.

 Előterjesztő: **Bebes István** polgármester

7. Döntés „Szociális szakosított ellátást és a gyermekek átmeneti gondozását szolgáló

 önkormányzati intézmények fejlesztése, felújítása támogatása” című pályázat benyújtásáról.

 Előterjesztő: **Bebes István** polgármester

8. Tájékoztató TOP-1.2.1-15 kódszámú pályázati felhívásra beadandó pályázat tartalmáról.

 Előterjesztő: **Bebes István** polgármester

9. Basketball Körmend Sport Kft. kérelme.

 Előterjesztő: **Bebes István** polgármester

10. Dr. Sütő Zoltán ingatlanvásárlási kérelme.

 Előterjesztő: **Bebes István** polgármester

11. Gördülő fejelsztési terv módosításának kezdeményezése víziközmű fejlesztése kapcsán.

 Előterjesztő: **Bebes István** polgármester

12. Javaslat civil szervezetek működésének, programjainak 2016. évi támogatására.

 Előterjesztő: **Bebes István** polgármester,

 **Csák Tamás** Társadalmi és Ifjúsági Ügyek Bizottsága elnöke

13. Közbeszerzési eljárás kiírása villamos energia beszerzésére.

 Előterjesztő: **Bebes István** polgármester

14. Tájékoztatás a volt FHO lakások átépítése kapcsán.

 Előterjesztő: **Bebes István** polgármester

15. Hősök napja városi megemlékezés előkészítése

 Előterjesztő: **Bebes István** polgármester

16. Nemzeti Összetartozás Napja városi ünnepség előkészítése.

 Előterjesztő: **Bebes István** polgármester

17. Döbörhegy csatlakozási kérelme a Körmend és Mikrotérségi Köznevelési

 Intézményfenntartó Társuláshoz.

 Előterjesztő: **Bebes István** polgármester

18. Körmend város köznevelési intézményei alapdokumentumainak módosításához kapcsolódó

 működtetői egyetértés.

 Előterjesztő: **Bebes István** polgármester

19. Intézményvezetői pályázat véleményezése.

 Előterjesztő: **Bebes István** polgármester

20. A Körmendi Kölcsey Utcai Általános Iskola és Alapfokú Művészeti Iskola Zeneművészeti

 Tagiskolájában a felvehető tanulólétszám növelése

 Előterjesztő: **Bebes István** polgármester

21. Tájékoztató a „Boldog Batthyány- Strattmann László” ösztöndíj- pályázat elbírálásáról

 Előterjesztő: **Bebes István** polgármester,

 **Csák Tamás** Társadalmi és Ifjúsági Ügyek Bizottsága elnöke

- Jelentés az előző ülésen elhangzott interpellációkra tett intézkedésekről.

 Előterjesztő **Forró Szilvia** irodavezető

-Interpellációk

**N A P I R E N D:**

**1./ Beszámoló a polgármesternek a két ülés között tett fontosabb intézkedéseiről, eseményekről**

Előterjesztő: **Bebes István** polgármester

Bebes István elmondja, hogy április 4-én projektmegbeszélés volt az aktualitásokról és teendőkről. Április 6-án megbeszélést folytatott a MJUS képviselőivel. Április 7-én rendkívüli Képviselő- testületi ülés volt, ahol a pályázatok benyújtása, a Körmendi Média Centrum Városi Televízió és Rádió Nonprofit Kft- t érintő döntéshozatal, a közterület használatáról szóló rendelet módosítása volt napirenden. Április 12-én részt vett a Helyi Védelmi Bizottság ülésén, ahol beszámoló az előző ülés óta végzett védelmi igazgatási tevékenységről, SZMSZ módosítás, 2016. évi feladat- és pénzügyi terv elfogadása, beszámoló az árvizek és helyi vízkárok elleni védekezésre történő felkészülés feladatairól volt napirenden. Április 13-án egyeztetést folytatott a MÁV Zrt. elnök vezérigazgatójával a Körmend-Zalalövő vasúti vonal hasznosítási terveiről. Április 14-án az ADA Bútorgyárba látogatott el. Április 15-én projektmegbeszélés volt az aktualitásokról és teendőkről. Április 18-án részt vett a KTI Közlekedéstudományi Intézet Nonprofit Kft. Északnyugat-magyarországi Közlekedésszervező Iroda 2016/2017. évi hivatalos helyközi vasúti és autóbuszos közszolgáltatási menetrend egyeztető tárgyalásán. Április 20-án a Nemzeti Bűnmegelőzési Tanács, a Rendőrség Tudományos Tanácsa, a Magyar Rendészettudományi Társaság, és a Körmendi Rendészeti Szakközépiskola által szervezett „Együtt a bűnmegelőzésben” című nemzetközi konferencián, továbbá a Járási Közbiztonsági Egyeztető Fórumon vett részt. Április 21-én részt vett a Vas Megyei Közgyűlés elnökének Területi Operatív Program keretében kiírásra került Helyi foglalkoztatási együttműködések – TOP-5.1.2-15 – felhívással kapcsolatosan egyeztető tárgyaláson. Április 22-én tárgyalt a VasiVíz Zrt. vezérigazgatójával, valamint egyeztetést folytatott a NIF szakembereivel az M8 gyorsforgalmi út Körmend-kelet (86. sz. főút) - Rábafüzes közötti szakasz 2x2 sávos előkészítéséről. Április 25-én megbeszélést folytatott a Magyar Közút Nonprofit Zrt. Vas megyei Igazgatóságának vezetőjével. Április 26-án tárgyalást folytatott a Nemzetgazdasági Minisztérium Tervezéskoordinációért Felelős Államtitkárság regionális fejlesztési programokért felelős helyettes államtitkárával TOP pályázatok kapcsán.

A Képviselő-testület a polgármester két időszak közötti beszámolóját 10 igen szavazattal, 1 tartózkodás mellett elfogadja.

**2./ Körmend város Szabályozási tervei módosításának elfogadása**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a képviselő-testület ez évi első ülésén döntött arról, hogy három helyen kezdeményezi a helyi építési szabályzat módosítását. Február és március hónapban lezajlottak a szakhatósági egyeztetések. A három módosításból kettő lakossági, egy pedig önkormányzati kezdeményezés. Kéri, hogy a rendelet módosításával biztosítsa a Testület a módosításra irányuló kérelmek teljesítését.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja rendelet elfogadását.

Bebes István polgármester kéri a rendeletek elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő rendeletet alkotja:

**9/2016.(IV.28.) önkormányzati rendelet**

A város helyi építési szabályzatáról és szabályozási tervéről szóló 36/2003. (XII.1.) önkormányzati rendelet módosításáról.

(A rendelet teljes és hiteles szövege a jegyzőkönyvhöz csatolva.)

Körmend Város Önkormányzata Képviselő-testülete a javaslatot 11 igen szavazattal elfogadja, és a következő rendeletet alkotja:

**10/2016.(IV.28.) önkormányzati rendelet**

Körmend Belváros Építési szabályzatáról és szabályozási tervéről szóló 9/2007. (II.23.) önkormányzati rendelet módosításáról.

(A rendelet teljes és hiteles szövege a jegyzőkönyvhöz csatolva.)

**3./ Lakások és helyiségek bérbeadásáról szóló rendelet módosítása**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy ez a napirend bizottsági kezdeményezésre került a képviselő-testület elé. A rendelet módosítása a lakások bérleti jogának meghosszabbítására irányuló kérelmek teljesítése kapcsán határoz meg feltételeket. Fontos, hogy az önkormányzat képviselni tudja azokat az érdekeket, amelyek az önkormányzati intézményekkel és céggel kapcsolatosak. Csak olyan személyeknek engedjen hosszabbítást a bizottság, amely személynek nincs, vagy csak minimális a lakbérhátraléka, illetve nincs tartozása az önkormányzati intézményekkel szemben.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a rendelet elfogadását.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a rendelet elfogadását.

Auer Miklós képviselő-testületi tag elmondja, hogy a bizottsági ülésen úgy hangzott el, hogy az utolsó előtti sorban lévő „szerződést kell kötni” helyett szerződést lehet kötni legyen meghatározva.

Dr. Stepics Anita jegyző elmondja, hogy ha meghatározzák a normatív feltételeket, akkor azt nem illik továbbra is lehetőségként fenntartani. A rendeletnek az a dolga, hogy meghatározza a normatív, jogi feltételeket. Aki ennek megfelel, azt érintően a bizottságnak már nincs további mérlegelési joga. Nem javasolja a képviselő úr által elmondottak elfogadását.

Csák Tamás bizottsági elnök elmondja, hogy amennyiben a jegyző asszony így tartja jónak, akkor ezt támogatják.

Bebes István polgármester kéri a rendelet elfogadását.

Körmend Város Önkormányzata Képviselő-testülete a javaslatot 9 igen szavazattal, 2 tartózkodás mellett elfogadja, és a következő rendeletet alkotja:

**11/2016.(IV.28.) önkormányzati rendelet**

A lakások és helyiségek bérletéről és annak egyes szabályairól szóló 38/2003. (XII.31.) önkormányzati rendelet módosításáról.

(A rendelet teljes és hiteles szövege a jegyzőkönyvhöz csatolva.)

**4./ Közterületek bontása és helyreállítása kapcsán rendeletalkotás**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az előterjesztés fontos és a jövőre nézve is meghatározó döntés. A közterületek bontásának feltételei eddig is szabályozottak voltak Körmenden, de a feltételek szakmai részletezettségét jelent rendelettel tudja a város biztosítani. Tapasztalható, hogy amikor az önkormányzat kér hatósági engedélyt más szervtől valamely munkához, akkor más hatóságok is a legszigorúbb feltételekkel adják meg az engedélyeket. A cél az, hogy ha valamely szolgáltató ilyen feladatot ellát, akkor a város érdekeinek és az addigi rendnek megfelelően, megfelelő feltételek mellett végezhesse el a munkáját, legyen szó pl. útbontásról. Sok esetben a bontás megtörténik, de a helyreállítás nem éri a célt, és a helyreállításról az önkormányzatnak kell gondoskodnia

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a rendelet elfogadását.

Bebes István polgármester kéri a rendeletek elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő rendeleteket alkotja:

**12/2016.(IV.28.) önkormányzati rendelet**

A közterületek bontásáról, és a bontás utáni helyreállításáról.

(A rendelet teljes és hiteles szövege a jegyzőkönyvhöz csatolva.)

Körmend Város Önkormányzata Képviselő-testülete a javaslatot 11 igen szavazattal elfogadja, és a következő rendeletet alkotja:

**13/2016.(IV.28.) önkormányzati rendelet**

A közterületek használatáról és rendjéről szóló 21/2003. (VI.01.) önkormányzati rendelet módosításáról.

(A rendelet teljes és hiteles szövege a jegyzőkönyvhöz csatolva.)

**5./ Támogatási kérelem benyújtása a „Egészségügyi alapellátás infrastrukturális fejlesztése” tárgyú TOP-4.1.1-15 kódszámú pályázati felhívásra**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a területi operatív program keretein belül próbálnak meg segíteni az egészségügyi ellátás feltételeinek javításán. Amennyiben a helyi kórház fejlesztése során a járóbeteg részleg átköltöztetésre kerül a főépületbe, úgy a jelenlegi helyszínen próbálnának meg megoldani olyan feladatokat, melyek során jobb körülmények között tudják megvalósítani a háziorvosi, gyermekorvosi vagy fogorvosi szolgálatot. A feladat nem kicsi, hiszen komoly műszaki munkát jelent egy régi épület megfelelő rendezése, ezen kereteken belül a mozgáskorlátozott problémák rendezése. Az épület hatalmas, bízik benne, hogy szakaszosan meg tudják valósítani a fejlesztést.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**65/2016.(IV.27.) önkormányzati határozat**

Körmend Város Önkormányzatának Képviselő-testülete

1. támogatja, hogy a Terület- és Településfejlesztési Operatív program keretében megjelent „Egészségügyi alapellátás infrastrukturális fejlesztése” című *TOP-4.1.1-15* kódszámú pályázati felhívásra Körmend város Önkormányzata támogatási kérelmet nyújtson be.
2. vállalja, hogy a pályázat előkészítéséhez 400.000- Ft-ot biztosít a 2016. évi költségvetése terhére.
3. felhatalmazza a polgármestert a pályázat benyújtására és minden további intézkedés, jognyilatkozat megtételére és a szükséges dokumentumok aláírására.

Felelős: polgármester

Határidő: a pályázat benyújtása 2016. május 04.

**6./ Döntés „Közösségi szinten irányított városi helyi fejlesztések (CLLD)” program megvalósításáról**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy szintén TOP pályázatról van szó, amely városi integrált fejlesztések megvalósítására teremti meg a lehetőséget a kultúra és közösségépítés terén. Többlépcsős feladatról van szó, amely alulról építkezik, helyi közösség szervezése, konzorciumba tömörödés, irányítás megteremtése. Ez több éve előkészítés alatt lévő pályázat. A pályázat hozzá tudja segíteni az önkormányzatot olyan felújításokhoz, amelyekre mindig is volt igény, forrás azonban nem érkezett rá, példaként említi meg a Művelődési Ház és a Mozi épületét.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő rendeletet alkotja:

**66/2016.(IV.27.) önkormányzati határozat**

Körmend Város Önkormányzata Képviselő-testülete

1. a „Közösségi szinten irányított városi helyi fejlesztések (CLLD)” program megvalósítását támogatja
2. a helyi akciócsoport konzorciumi formában való megalakításához hozzájárul
3. felhatalmazza a Polgármestert, hogy az akciócsoport létrehozásához és a regisztráció benyújtásához szükséges intézkedéseket megtegye.

Felelős: jegyző

Határidő: pályázati kiírás szerinti

**7./ Döntés „Szociális szakosított ellátást és a gyermekek átmeneti gondozását szolgáló önkormányzati intézmények fejlesztése, felújítása támogatása” című pályázat benyújtásáról**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy ha visszaemlékeznek a képviselők, ezt az előterjesztést éppen egy éve tárgyalták már, a pályázat benyújtásra került, de forráshiány miatt nem kapott támogatást. Továbbra is fontosnak tartja a pályázat benyújtását, az előkészítéshez 6.667.000 önerő biztosítása szükséges.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**67/2016.(IV.27.) önkormányzati határozat**

Körmend Város Önkormányzat Képviselő-testülete

1. a Szociális szakosított ellátást és a gyermekek átmeneti gondozását szolgáló önkormányzati intézmények fejlesztése, felújítása támogatásáracímű pályázat benyújtását támogatja.
2. A pályázat benyújtására felhatalmazza a Polgármestert
3. a pályázathoz 6.667e Ft önerőt biztosít

**8./ Tájékoztató TOP-1.2.1-15 kódszámú pályázati felhívásra beadandó pályázat tartalmáról**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy Őriszentpéterrel közösen beadandó pályázatról van szó, amely a Rába part felújításával kapcsolatos, mivel a korábbi felújítási célt – amit egy hónapja tárgyalt a testület – a módosított pályázati kiírás nem támogatja.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Auer Miklós képviselő-testületi tag elmondja, hogy az előterjesztés harmadik bekezdésében nevesítve vannak a célok. Kérdezi, hogy ebbe a pályázatba nem férne-e be – a már sokszor említett probléma – a csónakkiemelő.

 Bebes István polgármester véleménye szerint ez is beletartozhat a pályázatba.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**68/2016.(IV.27.) önkormányzati határozat**

Körmend Város Önkormányzatának Képviselő-testülete

1. a TOP-1.2.1-15 kódszámú pályázati felhívásra benyújtandó pályázati anyagáról szóló tájékoztatást tudomásul veszi, egyúttal 45/2016. (III.31.) sz. határozatát visszavonja.
2. Körmend Város Önkormányzata Képviselő-testülete **támogatja, hogy a Településfejlesztés Operatív Program (TOP) keretében** „Társadalmi és környezeti szempontból fenntartható turizmusfejlesztés” című TOP-1.2.1-15 kódszámú pályázati felhívásra Körmend város Önkormányzata támogatási kérelmet nyújtson be az előterjesztésben rögzített pályázati célra, egyúttal a projekt keretében kötendő konzorciumi megállapodás megkötésére felhatalmazza a Polgármestert.
3. Vállalja, hogy a pályázat előkészítéséhez 600.000,- Ft-ot biztosít a 2016. évi költségvetés gazdálkodási tartaléka terhére.

**9./ Basketball Körmend Sport Kft. kérelme**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a Kft. felújította a sportcsarnokot, a beszerzett 46 kamera a közterületet tartja szemmel. A kültéri 22 darab kamera önkormányzati vagyonba átvételét kérik. A feladatot magát az önkormányzatnak kell elvégezni, de a fenntartás és karbantartás továbbra is a Kft. terhe marad.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**69/2016.(IV.27.) önkormányzati határozat**

Körmend város Önkormányzata Képviselő-testülete úgy dönt, hogy a Basketball Körmend Sport Kft-től megvásárolja a Kft. által 2014-ben saját költségén telepíttetett, a Somogyi Béla Általános Iskola tornacsarnoka (városi sportcsarnok) külső védelmét szolgáló, összesen 22 db kamerát bruttó 9.307.906 Ft. értéken tekintettel arra, hogy e kamerák önkormányzati tulajdonú épület védelmét szolgálják. A kamerák rendszeres karbantartását a közös érdekeltségre tekintettel a Basketball Körmend Sport Kft. köteles biztosítani a továbbiakban is.

**10./ Dr. Sütő Zoltán ingatlanvásárlási kérelme**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a kérelmező egy első emeleti, 24 m2-es iroda megvásárlását kezdeményezi, melyben tevékenykedni szeretne. Az értékbecslést elvégeztették.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 10 igen, 1 nem szavazattal elfogadja, és a következő határozatot hozza:

**70/2016.(IV.27.) önkormányzati határozat**

Körmend város Önkormányzata Képviselő-testülete úgy dönt, hogy Dr. Sütő Zoltán kérelmező, egyben bérlő részére értékesíti a tulajdonát képező körmendi 307/1/B/12 hrsz-ú, Körmend, Szabadság tér 12. szám alatt található, 24 m2 alapterületű, iroda megnevezésű társasházi ingatlant az alábbi feltételek mentén:

1. az ingatlan eladási ára: 4.200.000 Ft.
2. a vételárat a vevő az adásvételi szerződés hatályba lépésétől számított 30 napon belül, egyösszegben kell megfizetnie.

A Magyar Államot a vétel kapcsán elővásárlási jog illeti meg.

Felelős: jegyző szerződéskötésért

Határidő: 2016. május 15. szerződéskötésre

**11./ Gördülő fejlesztési terv módosításának kezdeményezése víziközmű fejlesztése kapcsán**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a GDF izgalmas terület, hiszen ha sikerül valamit megvalósítani, akkor mindig változtatni kell. A módosítás azért szükséges, mert korábban megvalósult a Rábán aluli városrész és a Vasaljai utca szennyvízbevezetése, és a kiesett beruházások helyett újakat szeretnének kijelölni. A három feladat az Olcsai tér-Szabadság tér által határolt tömbbelsőben a szennyvízrekonstrukció, Bercsényi és Berzsenyi utcákban a hasonló munkák elvégzése, és a Nyírfa utca rekonstrukciója, ezek mindegyike megvalósítandó feladat és sürgető is. A módosítást az üzemeltető kezdeményezi az Energetikai Hivatal előtt.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**71/2016.(IV.27.) önkormányzati határozat**

Körmend Város Önkormányzati Képviselő-testülete kezdeményezi a vízi-közmű szolgáltatást érintő 15 éves gördülő fejlesztési terv módosítását az alábbiak szerint:

1**. Olcsai tér 3.-Szabadság tér 1-3 által határolt tömbbelsőben** az elavult, nem működő **szennyvíz vezetékek rekonstrukciója és leválasztása a csapadékvíz rendszerről**

**Bekerülési becsült költsége: bruttó 15.000.000.-Ft**

2. **Bercsényi és Berzsenyi utcákban** szennyvízrekonstrukciós munkák végzése, és a megsüllyedt szennyvíz nyomvonalak helyreállítása.

 **Bekerülési becsült költségét egyeztetni kell a Vasivíz Zrt-vel.**

**3. Nyírfa utca:** A GFT már tartalmazza a Nyírfa utcai vízvezeték rekonstrukcióját, ezt javasoljuk kiegészíteni a szennyvízrekonstrukcióval is, beleértve a nyomvonal megsüllyedésének kezelését is, mivel az nagy gondot okoz

**Bekerülési becsült költséget egyeztetni kell a Vasivíz Zrt-vel.**

A Képviselő-testület felhatalmazza a polgármestert az üzemeltetővel (Vasivíz Zrt.) történő tárgyalások lefolytatására és a szükséges intézkedések megtételére.

Határidő: azonnal

Felelős: a módosító tárgyalások kezdeményezésére polgármester, városfejlesztési irodavezető

**12./ Javaslat civil szervezetek működésének, programjainak 2016. évi támogatására.**

Előterjesztő: **Bebes István** polgármester és **Csák Tamás**  bizottsági elnök

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést.

Csák Tamás képviselő-testületi tag a Társadalmi és Ifjúsági Ügyek Bizottságának elnöke elmondja, hogy a tavalyi évben minden pályázó elszámolt, így az idei évben is beadhatta pályázatát. Ahogy a tavalyi évben is, úgy idén is az iskolák, óvodák és egyházak az alapítványtól kapják meg az összeget, így a nevük mellett 0 forint szerepel. A sport területén 23 darab pályázat érkezett, ami 31.760.000 Ft-ot takar. Idén 21.100.000 Ft-ot osztottak szét, így tartalékot is képeztek, ami 2.900.000 Ft. A tartalékból TAO-s pályázati önerőt lehet biztosítani. A kultúra területén 29 darab pályázat érkezett be, 17.866.000 Ft értékben, 8.600.000 Ft lett kiosztva, itt is tudtak tartalékot képezni 400.000 Ft értékben. A szociális területén 6 darab pályázat érkezett be, 1.726.000 Ft értékben, mind szét lett osztva. Figyelembe vették azt is, hogy a városi rendezvényeken milyen aktívan vesznek részt a pályázók. Szeretnék, hogy az iskolák, óvodák ne a sport és kultúra alaphoz adják be pályázatukat.

Auer Miklós képviselő-testületi tag osztja bizottsági elnök úr véleményét, miszerint az alapítványok ott próbáljanak meg pénzt szerezni, ahol van, hiszen látható, hogy több a kérés, mint a lehetőség.

Bebes István polgármester jelzi, hogy a pénzügyi iroda vezetőjével megbeszélve a 2.900.000 Ft-ból 700.000 Ft-ot más célra vesznek el a rendelet soron következő módosítása során.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal, 1 tartózkodás mellett elfogadja, és a következő határozatot hozza:

**72/2016.(IV.27.) önkormányzati határozat**

Körmend Város Önkormányzatának Képviselő-testülete a 2016. évre beérkezett kulturális, sport és szociális pályázatokat, valamint a kiemelt közösségeket a Társadalmi és Ifjúsági Ügyek Bizottsága javaslatát is figyelembe véve, a melléklet szerinti módon részesíti támogatásban.

**Határidő:** ÁHT szerint – támogatási szerződések megkötése

**Felelős:** polgármester

**13./ Közbeszerzési eljárás kiírása villamos energia beszerzésére.**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy nem újkeletű a téma, Körmend régóta szabadpiacról veszi az energiát, ugyanakkor ritkán van olyan kedvező lehetőség, mint most, hogy az alacsony olajárak miatt a vétel minden eddiginél kedvezőbb feltételekkel lebonyolítható.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**73/2016.(IV.27.) önkormányzati határozat**

Körmend város Önkormányzata Képviselő-testülete megbízást ad a Sourcing Hungary Kft-nek arra, hogy 2017-2018-as évre vonatkozóan, közbeszerzés keretében, az Önkormányzat nevében eljárva a szabadpiacon versenyeztetést folytasson le a körmendi intézményi villamos energia, valamint a közvilágításhoz szükséges villamos energia vételezése tárgyában.

A Képviselő-testület megbízza a Pénzügyi és Közbeszerzési Bizottságot a közbeszerzési eljárás Sourcing Hungary Kft. szakértői közreműködésével történő lebonyolítására.

A Képviselő-testület felhatalmazza a polgármestert a Sourcing Hungary Kft-vel kötendő megbízási szerződés megkötésére.

**14./ Tájékoztató a volt FHO lakások átépítése kapcsán**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a döntést érdemes volt meghozni, hiszen mindenki láthatja, hogy a munkálatok megindultak. A jelenlegi helyzet azt mutatja, hogy a munkálatok határidőben be tudnak fejeződni.

**15./ Hősök napja városi megemlékezés előkészítése**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva Czvitkovics Gyulát javasolja szónoknak.

Auer Miklós képviselő-testületi tag Bana Tibort javasolja.

Bebes István polgármester először Auer Miklós képviselő javaslatáról kér szavazást.

*Körmend Város Önkormányzata Képviselő-testülete a javaslatot 1 igen, 3 nem szavazattal, 7 tartózkodás mellett elutasítja.*

Bebes István polgármester Czvitkovics Gyula felkéréséről kér szavazást.

Körmend Város Önkormányzata Képviselő-testülete a javaslatot 9 igen szavazattal, 2 tartózkodás mellett elfogadja, és a következő határozatot hozza:

**74/2016.(IV.27.) önkormányzati határozat**

Körmend város Önkormányzata Képviselő-testülete a Hősök Napja alkalmából 2016. május 29-én rendezendő megemlékezés szónokául **Czvitkovics Gyula** személyt kéri fel tisztelettel.

**16./ Nemzeti Összetartozás Napja városi ünnepség előkészítése**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva Bebes István polgármestert javasolja szónoknak.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 10 igen szavazattal, 1 tartózkodás mellett elfogadja, és a következő határozatot hozza:

**75/2016.(IV.27.) önkormányzati határozat**

Körmend város Önkormányzata Képviselő-testülete a Nemzeti Összetartozás Napja alkalmából 2016. június 4-én rendezendő megemlékezés szónokául **Bebes István polgármester** személyt kéri fel tisztelettel.

**17./ Döbörhegy csatlakozási kérelme a Körmend és Mikrotérsége Köznevelési Intézményfenntartó Társuláshoz**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a kérelmet újra kell tárgyalni, hiszen fontos, hogy a kérelemnek helyt tudjanak adni.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**76/2016.(IV.27.) önkormányzati határozat**

Körmend Város Önkormányzatának Képviselő-testülete

1. Döbörhegy Községi Önkormányzatának a Körmend és Mikrotérsége Köznevelési Intézményfenntartó Társuláshoz történő csatlakozási kérelmét támogatja.
2. jóváhagyja a Körmend és Mikrotérsége Köznevelési Intézményfenntartó Társulás társulási megállapodásának módosítását az alábbiak szerint:

2.1. Társulási megállapodás preambuluma kiegészül „Döbörhegy Község Önkormányzata” szövegrésszel.

2.2. A társulási megállapodás 2. pontja az alábbiak szerint kiegészül:

 Döbörhegy Község Önkormányzata (Döbörhegy, Fő u. 60. 9914)

2.3. A társulási megállapodás 4. pontja az alábbiak szerint módosul:

A társulás által ellátott feladat- és hatáskörök:

A Társulás arra a célra jön létre, hogy a helyi önkormányzatok számára kötelezően ellátandó feladatként előírt óvodai ellátást (Mötv. 13.§ (1) bekezdés 6. pont), valamint a nem kötelező feladatként előírt bölcsődei ellátást 2013. július 1-től kezdődően közösen lássák el az alapító tagok.

Szakmai alaptevékenység kormányzati funkciók szerinti megjelölés:

 011130 Önkormányzatok és önkormányzati hivatalok jogalkotó és általános igazgatási tevékenysége

2.4. A társulási megállapodás 4. pontjából törlésre kerül az alábbi szövegrész.

 091110 Óvodai nevelés, ellátás szakmai feladatai

 091120 Sajátos nevelési igényű gyermekek óvodai nevelésének, ellátásának szakmai feladatai

 091140 Óvodai nevelés, ellátás működtetési feladatai

 096010 Óvodai intézményi étkeztetés

 104030 Gyermekek napközbeni ellátása

2.5. A társulási megállapodás 7. pontjából törlésre kerül az alábbi szövegrész:

„ A Társulás által fenntartott Dr. Batthyányné Coreth Mária Óvoda és a Mátyás Király Utcai Óvoda és Bölcsőde önállóan működő költségvetési szerv.”

1. A Képviselő-testület egyben felhatalmazza a polgármestert a társulási megállapodást módosító megállapodás, valamint a módosítással egybeszerkesztett, azzal egységbe foglalt társulási megállapodás aláírására.

Határidő: azonnal

Felelős: polgármester

**18./ Körmend város köznevelési intézményei alapdokumentumainak módosításához kapcsolódó működtetői egyetértés**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy nem először tárgyal ilyen témájú előterjesztést a testület. Ebben az esetben is az látható, hogy vannak nagy számú igények az iskolák részéről, amellyel valószínűleg mindenki tud azonosulni, ugyanakkor ezek fedezetét a KLIK biztosítani nem tudja, de az önkormányzat lehetőségei is korlátozottak, és az éves támogatások keretére szorulnak. A testület bölcsességére bízza a döntést.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 10 igen szavazattal, 1 tartózkodás mellett elfogadja, és a következő határozatot hozza:

**77/2016.(IV.27.) önkormányzati határozat**

Körmend Város Önkormányzatának Képviselő-testülete a működtetési körébe tartozó köznevelési intézmények pedagógiai programjában és szervezeti és működési szabályzatában szereplő –jelen előterjesztéshez mellékelt - többletkötelezettségekhez az előterjesztés tárgyalásakor, a jelenlegi költségvetési lehetőségek ismeretében nem tudja egyetértését adni, mivel nem biztosítottak költségvetésében az ehhez szükséges források.

**19./ Intézményvezetői pályázat véleményezése**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a Körmendi Kölcsey Utcai Általános Iskola és Alapfokú Művészeti Iskola vezetésére kiírt pályázatról van szó. Az önkormányzatnak véleményezési joga van. Egy pályázat érkezett, Mészáros Árpádé.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja Mészáros Árpád pályázatát és a határozati javaslat elfogadását.

Bebes István polgármester a bizottság javaslata alapján kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**78/2016.(IV.27.) önkormányzati határozat**

Körmend város Önkormányzata Képviselő-testülete a nemzeti köznevelésről szóló 2011. évi CXC. törvényben biztosított véleményezési jogával élve úgy dönt, hogy a Körmendi Kölcsey Utcai Általános Iskola és Alapfokú Művészeti Iskola intézményvezetői munkakörének betöltésére kiírt pályázati eljárásban Mészáros Árpád pályázó szakmai pályázatát támogatja.

**20./ A Körmendi Kölcsey Utcai Általános Iskola és Alapfokú Művészeti Iskola Zeneművészeti Tagiskolájában a felvehető tanulólétszám növelése**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy örvendetes tendencia az, hogy a zeneiskola iránti igény nő a városban, a 130 felvehető gyerek helyett 150-ben kéri a KLIK a felvehető fők számát meghatározni.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**79/2016.(IV.27.) önkormányzati határozat**

Körmend Város Önkormányzata Képviselő-testülete a nemzeti köznevelésről szóló 2011. évi CXC. törvényben biztosított véleményezési jogával élve úgy dönt, hogy a Körmendi Kölcsey Utcai Általános Iskola és Alapfokú Művészeti Iskola Zeneművészeti Tagiskolájában a felvehető tanulólétszám emelésével egyetért.

**21./ Tájékoztató a „Boldog Batthyány-Strattmann László” ösztöndíj-pályázat elbírálásáról**

Előterjesztő: **Bebes István** polgármester és **Csák Tamás** bizottsági elnök

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést.

Csák Tamás képviselő-testületi tag a Társadalmi és Ifjúsági Ügyek bizottságának elnöke elmondja, hogy tíz pályázat érkezett, tanulmányi eredmény alapján 1 főnek - Szabó Dóra fogorvos szakos egyetemi hallgató 4,87 átlaggal - szociális alapon pedig három főnek - Pál Csilla, óvodapedagógus szakos egyetemi hallgató 4,64-es átlaggal, Bertha Hanna, gordonka tanár szakos egyetemi hallgató 5 átlaggal és Herczeg Luca, pszichológia szakos egyetemi hallgató 4,55 átlaggal - nyújt támogatást. Gratulál nekik.

**Jelentés az előző ülésen elhangzott interpellációkra tett intézkedésekről.**

Előterjesztő: **Forró Szilvia** irodavezető

*(Az előterjesztés írásos anyaga a jegyzőkönyvhöz mellékelve.)*

Auer Miklós, Bán Miklós és Tóth Gábor képviselő-testületi tagok az interpellációra kapott választ elfogadják.

Ferencz Gyula képviselő-testületi tag az interpellációra kapott választ részben tudja elfogadni. Elmondja, hogy az ő árajánlat kérése szerint a költség sokkal kevesebb. Véleménye szerint a 8-as főúton elhelyezett lámpatestek többe kerülnek, és igenis szükség van ezekre a lámpatestekre. Kéri a testületet, hogy támogassák őt abban, hogy a jelenlegi oszlopok legyenek felújítva.

Bebes István polgármester elmondja, hogy irodavezető asszony tájékoztatta őt arról, hogy a megfogalmazott kérést megpróbálják megoldani. Azt mindig óvatosan kell kezelni, hogy mi mennyibe kerül. Bízik abban, hogy a megfelelő megoldást fogják megtalálni. Elmondja, hogy egy hónap múlva erről – költségvetési szempontból is megvizsgálva – újabb tájékoztatást fog adni, addig kéri képviselő úr türelmét.

**Interpellációk:**

Dr. Hadnagy Ádám képviselő-testületi tag elmondja, hogy nem is olyan régen a Rákóczi úttal párhuzamos szervizúton három darab fekvőrendőr került elhelyezésre, ezáltal az ott közlekedő autók sebessége csökkent, viszont így a Németh Mária utcára terelődött a forgalom és autók haladási sebessége meghaladja az elvárt mértéket. Az ott lakók kérik fekvőrendőr elhelyezését. A Nefelejcs utcából nyíló szervizút nemrégiben felújítást nyert, viszont az ott parkoló autók miatt a szemetesautó nem mindig tud bemenni, ezért a két szemétszállítási napra vonatkozó tiltótábla elhelyezését kéri.

Bebes István polgármester elmondja, hogy a rendelet módosítás szabályozza azt, hogy a fekvőrendőröknek hogyan kell kinézni, így lehet, hogy egy összetett feladatról van szó, hiszen amit eddig megvalósítottak, abban is módosítást kell végrehajtani. Lassan fekvőrendőrökből fog állni a város, de ez nem baj, ha elérik vele azt a célt, ami a lakosságot szolgálja.

Geosics László képviselő-testületi elmondja, hogy a Bartók lakótelep 1., 3., 8., 16. és 17. számú tömb lakói jelezték, hogy elszaporodtak a patkányok, kéri a szükséges intézkedések megtételét. A Bartók lakótelepen lakó kisgyermekes családok jelezték, hogy megnőtt a kutyasétáltató egyének száma, akik elfelejtkeznek arról, hogy a kutyaürüléket nekik kellene összeszedni. Kéri, hogy a közterület-felügyelő sűrűbben ellenőrizze a lakótelepet, és az ebrendelet alapján a legszigorúbban járjon el. A Hunyadi utca 12. szám alatt lakó család ismét kéri, hogy a kertjük végében lévő két nyírfa – mely nem az ő területükön van – ügyében valamilyen intézkedés történjen, hiszen nagyon sok bosszúságot okoz a fa, nem lehet kiülni a kertbe, mert a fáról hulló szöszmösz megkeseríti a pihenést.

Ferencz Gyula képviselő-testületi tag elmondja, hogy a Bástya utcában – a Mozi és a sétáló utca közötti részen – az ott álló autóktól nem lehet kihajtani. Előírták, hogy meghatározott rendszer szerint, csak órával lehet ott parkolni, de mégsem tartják be. Nem a közterület-felügyelő hibája, hogy ő sem tud rendet tartani. A Rákóczi utca – Deák Ferenc utca gyalogátkelőhely mellett lévő aknafedlap megsüllyedt - rendkívül veszélyes -, kéri a kijavítást.

Csák Tamás képviselő-testületi tag elmondja, hogy Ferencz Gyula képviselő társa három hónappal ezelőtt jelezte, hogy az Ipari úton lévő minden második lámpát ki kéne kapcsolni, két napra erre, az összes világítás elment. Odáig már eljutottak, hogy a fele ég, a másik fele viszont nem, a Villkász elkezdte a munkát, de két hónapja nem történt semmi. A városfejlesztési irodában érdeklődött, azt a választ kapta, hogy valóban elkezdték a munkát, de vannak más fontos munkáik is. Meg kell nézni a szerződésben foglaltakat, hiszen véleménye szerint két hónap alatt el kellett volna már végezni a munkát. A Szent Imre herceg utcában lévő harangláb alja eléggé elkorhadt, kéri a Városgondnokságot, hogy nézzék azt meg, és ha megoldható, akkor javítsák ki.

Auer Miklós képviselő-testületi tag megköszöni a hétemeletes mögötti parkolóban a mozgáskorlátozott parkoló kialakítását, viszont kéri kiegészítő tábla – rendelési idő alatt – elhelyezését, hiszen most úgy néz ki, hogy amúgy is kevés parkolóhelyből elvettek egyet. Nem tudja, hogy ki a közlekedési szakértő Körmenden, de nevetségessé tette a várost azzal, hogy a Bástya utcában a kereszteződésbe egy forgalom elől elzárt területet festettek fel. Mindenki úgy megy át rajta, mintha ott sem lenne, pedig azt a területet érinteni sem szabadna. Kéri, hogy feketére vagy sárga csíkosra fessék azt át. Ugyanígy nem tudják értelmezni az emberek a Mozi parkolóban felfestett területet. Kéri ezeket azonnali hatállyal javítani, hiszen így szabálytalanul közlekednek az emberek. A lakosság kérdezi, hogy a Kertész utca burkolata mikor készül el.

Bebes István polgármester elmondja, hogy a Városgondnokság vezetője adott már tájékoztatást a fenti problémáról, kéri, hogy a képviselő úrnak mondja azt el.

Sövegjártó Zoltán intézményvezető elmondja, hogy a munka a mai napra volt betervezve, de az eső miatt erre nem volt lehetőség. Képviselő úr is látta biztosa, hogy a Mozi előtti rész a tegnapi napon korlátozásra került. A mai napon történt volna meg – a bizottsági ülésen elhangzottak szerint – a módosítás mind a Bástya utcában, mind pedig a Mozi előtti területen.

Bebes István polgármester elmondja, hogy a Kertész utca burkolat javítása várható, de olyan szakmai kérdések tisztázására van szükség, melyekkel a pályázat lezárását meg lehet tenni. Véleménye szerint ez a napokban véglegesítésre kerül, a közbeszerzés elindulta után a Kertész utca burkolata helyreállításra kerülhet.

További kérdés, vélemény nem hangzik el. Bebes István polgármester a Képviselő-testület ülését 14 óra 38 perckor bezárja.

K. m. f.

 Bebes István dr. Stepics Anita

 polgármester jegyző